Mogyoróska Község Önkormányzata Képviselő-testületének 1/2020. (II.17.) önkormányzati rendelete

az önkormányzat 2020. évi költségvetéséről

**2020-02-18-tól**

Mogyoróska Község Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva a következőket rendeli el:

**1. § A rendelet hatálya**

A rendelet hatálya a Képviselő-testületre, a képviselő-testület hivatalára, az önkormányzat irányítása alá tartozó költségvetési szervekre (intézményekre), az ellátott feladatokra terjed ki.

**2. § A költségvetés bevételei és kiadásai**

(1)  A Képviselő-testület az önkormányzat 2020. évi költségvetését:

|  |  |
| --- | --- |
| **36.159.562. -Ft.** | **Költségvetési bevétellel** |
| **36.159.562. -Ft.** | **Költségvetési kiadással** |
| **0-Ft.****0-Ft.****0-Ft.** | **Költségvetési egyenleggel****-ebből működési****felhalmozási** |

**0-Ft.                      Finanszírozási bevétellel**

**0-Ft.                      Finanszírozási kiadással**

**0-Ft.                      Finanszírozási egyenleggel**

a bevételek és a kiadások főösszegét 36.159.562.-Ft. összegben állapítja meg.

(2)   Az (1) bekezdésben megállapított költségvetési bevételek forrásonkénti, a költségvetési kiadások jogcímenkénti megoszlását önkormányzati szinten, továbbá a finanszírozási célú műveletek bevételeit és kiadásait a rendelet *1. melléklete* alapján határozza meg a képviselő-testület.

(3)   A bevételek és kiadások előirányzat-csoportok, kiemelt előirányzatok és azon belül kötelező feladatok, önként vállalt feladatok, államigazgatási feladatok szerinti bontásban az *1.2., 1.3., 1.4.* *mellékletek* szerint állapítja meg.

(4)  A működési és felhalmozási célú bevételi és kiadási előirányzatok mérlegszerű bemutatását önkormányzati szinten a *2.1. és a 2.2 melléklet* részletezi.

(5) A működési és felhalmozási hiány belső finanszírozásának érdekében a Képviselő-testület az előző év költségvetési maradványának igénybevételét rendeli el.

**3. § A költségvetés részletezése**

       (1) Az Önkormányzat adósságot keletkeztető ügyletekből és kezességvállalásokból fennálló kötelezettségeit a *3.*

*melléklet*részletezi.

(2)   Az Önkormányzat saját bevételeinek részletezését az adósságot keletkeztető ügyletből származó tárgyévi fizetési kötelezettség megállapításához a *4. melléklet* tartalmazza.

(3)   Az Önkormányzat 2020. évi adósságot keletkeztető fejlesztési céljait az *5.* *melléklet* részletezi.

(4)   Az Önkormányzat költségvetésében szereplő beruházások kiadásainak beruházásonkénti részletezését a *6. melléklet* szerint határozza meg.

(5)   Az Önkormányzat költségvetésében szereplő felújítások kiadásait felújításonként a *7.* *melléklet*szerint részletezi.

(6)   Az EU-s támogatással megvalósuló programokat és projekteket, valamint az önkormányzaton kívül megvalósuló projektekhez való hozzájárulást a *8. melléklet* szerint hagyja jóvá.

(7)  A 2. § (1) bekezdésében megállapított bevételek és kiadások önkormányzati és költségvetési szervenkénti megoszlását, és az éves (tervezett) létszám előirányzatot és a közfoglalkoztatottak létszámát költségvetési szervenként, feladatonként és azon belül kötelező feladatok, önként vállalt feladatok, államigazgatási feladatok szerinti bontásban a *9.1., 9.1.1., 9.1.2., 9.1.3. mellékletek*szerint határozza meg.

(8)  A 2018. évi tény, a 2019. évi várható és a 2020. évi terv adatokat az *1. tájékoztató tábla* részletezi.

(9) A több éves kihatással járó döntések számszerűsítését évenkénti bontásban és célok szerint összesítését a *2. tájékoztató tábla* tartalmazza.

(10) Az önkormányzat által adott közvetett támogatásokat a *3. tájékoztató tábla* tartalmazza.

(11) A Képviselő-testület 2020. évre vonatkozó előirányzat felhasználási tervét a *4. tájékoztató tábla* tartalmazza.

(12) A 2020. évi általános működés és ágazati feladatok támogatásának jogcímenkénti alakulását az *5. tájékoztató tábla* részletezi.

(13) Az önkormányzat által céljelleggel nyújtott támogatásokat a *6. tájékoztató tábla* tartalmazza.

(14) A 2020. évi költségvetési évet követő 3 év tervezett bevételeit és kiadásait a *7. tájékoztató tábla* tartalmazza.

(15) A Képviselő-testület a kiadások között általános és céltartalékot nem képez.

(16) A Képviselő-testület a 2020. évre vonatkozóan az önkormányzat által fenntartott falugondnoki szolgálat létszámát 1 főben, a közfoglalkoztatottak létszám-előirányzatát 6 főben állapítja meg.

(17) A Képviselő-testület az önkormányzat saját forrásai terhére a képviselő-testület hivatalánál foglalkoztatott köztisztviselők vonatkozásában - a közszolgálati tisztviselőkről szóló 2011. évi CXCIX. törvényben foglaltaktól eltérően - az illetményalapot 46.380.-Ft. összegben állapítja meg.

       (18) A helyben szokásos legolcsóbb temetési költség összege 100.000.-Ft.

**4. § A költségvetés végrehajtásának szabályai**

(1)   Az önkormányzati szintű költségvetés végrehajtásáért a polgármester, a könyvvezetéssel kapcsolatos feladatok ellátásáért a jegyző a felelős.

(2)  Az önkormányzat gazdálkodásának biztonságáért a Képviselő-testület, a gazdálkodás szabályszerűségéért a polgármester felelős.

(3)   Amennyiben a költségvetési szerv 30 napon túli, elismert tartozásállományának mértéke eléri az éves eredeti kiadási előirányzatának 10%-át, vagy a 150 millió forintot, és a tartozását egy hónapon belül nem tudja 30 nap alá szorítani, akkor az irányító szerv a költségvetési szervhez önkormányzati biztost jelöl ki.

(4)   A kiegészítő támogatás igényléséről a működőképességet veszélyeztető helyzet esetében a polgármester gondoskodik, külön képviselő-testületi döntés alapján.

(5) A Képviselő-testület a finanszírozási célú pénzügyi műveletekkel kapcsolatos        hatásköröket fenntartja magának.

**5. § Az előirányzatok módosítása**

(1)   Az önkormányzat bevételeinek és kiadásainak módosításáról, a kiadási előirányzatok közötti átcsoportosításról a Képviselő-testület dönthet.

(2)   A költségvetési szervek bevételi és kiadási előirányzatai saját hatáskörben módosíthatók, a kiadási előirányzatok egymás között átcsoportosíthatók.

(3)   Amennyiben az önkormányzat év közben a költségvetési rendelet készítésekor nem ismert többletbevételhez jut, vagy bevételei a tervezettől elmaradnak, arról a polgármester a Képviselő-testületet tájékoztatja.

(4)   A Képviselő-testület félévenként, de legkésőbb az éves költségvetési beszámoló elkészítésének határidejéig, december 31-ei hatállyal módosítja a költségvetési rendeletét. Ha év közben az Országgyűlés – a helyi önkormányzatot érintő módon – a hozzájárulások, támogatások előirányzatait zárolja, azokat csökkenti, törli, az intézkedés kihirdetését követően haladéktalanul a Képviselő-testület elé kell terjeszteni a költségvetési rendelet módosítását.

**6. § A gazdálkodás szabályai**

(1)   A költségvetési szervek rendeletben meghatározott bevételi és kiadási előirányzatai felett az intézmények vezetői előirányzat-felhasználási jogkörrel rendelkeznek.

(2)   A költségvetési szerv számára ellátott feladatok fedezetéül a nyilvántartásaiban elkülönített előirányzatok szolgálnak, amelyet a működésére használ fel.

(3)   A költségvetési szerv feladatai ellátásáról, munkafolyamatai megszervezéséről oly módon gondoskodik, hogy az biztosítsa a költségvetésében részére megállapított előirányzatok takarékos felhasználását.

(4)   A költségvetési szerv vezetője köteles belső szabályzatban rögzíteni a működéshez, gazdálkodáshoz kapcsolódóan a gazdálkodás vitelét meghatározó szabályokat, a mindenkor érvényes központi szabályozás figyelembevételével, illetve a szükséges módosításokat végrehajtani. A szabályozás hiányosságáért a mindenkori intézményvezetőt terheli felelősség.

(5)   A közös önkormányzati hivatal az évközi előirányzat-módosításokról a jegyző által elrendelt formában köteles naprakész nyilvántartást vezeti.

**7. § A költségvetés végrehajtásának ellenőrzése**

(1)   Az önkormányzati költségvetési szervek ellenőrzése a belső kontrollrendszer keretében valósul meg, melynek létrehozásáért, működtetésért és továbbfejlesztéséért az önkormányzat esetében a jegyző, az intézmények esetében az intézményvezető felelős.

(2)   Az önkormányzat a belső ellenőrzési feladatok ellátását külső szerv útján biztosítja. A megfelelő működtetésről és a függetlenség biztosításáról a jegyző köteles gondoskodni.

**8. § Záró rendelkezések**

Ez a rendelet a kihirdetését követő napon lép hatályba, de rendelkezéseit 2020. január 1-jétől kell alkalmazni.

**Mellékletek**

* [Mellékletek](https://or.njt.hu/onkormanyzati-archiv-csatolmany/e28a43a625b89cc8ac0cf96cd0d31700_588989)
* [Tájékoztató táblák](https://or.njt.hu/onkormanyzati-archiv-csatolmany/223e70cb14f8efeeacc0514d29bcd238_589009)